**O mică plimbare prin judeţul Buzău**

Era o dimineaţă răcoroasă de primăvară. Vântul adia, iar păsărelele cântau minunat. Se vedea începutul unei zile numai bună de făcut plimbări prin natură. Şi...ce mă gândesc eu? Mă duc repede şi îi rog pe părinţi să mergem într-o drumeţie. Aceştia îmi răspund: ,,O idee excelentă, dar nu vom sta prea mult că suntem puţin obosiţi.” Auzind acestea, m-am dus repedem, mi-am pus în rucsac apă şi o jachetă şi am plecat. Pe drum mă tot gândeam ce frumos este Buzăul...

Oraşul meu natal, este un loc inegalabil. Pe lângă minunatele peisaje precum Vulcanii noroişi, o rezervaţie naturală rară, chiar singura de pe continentul nostru, Aşezările rupestre din Munţii Buzăului şi Focul viu, exista o mulţime de atracţii turistice cunoscute doar de oamenii din apropiere. Puţini sunt cei care ştiu că Muzeul de Chihlimbar din Comuna Colţi care are o colecţie minunată de pietre preţioase unică la noi in ţară şi printre puţinele colecţii din lume, iar Tabăra de sculptură de la Măgura care este cea mai mare tabără de sculptură in aer liber din Europa. Eu am fost uluită de câte opere de artă sunt ascunse în inima unei pădurici, şi ce talent au avut realizatorii acestora.

Buzoienii au parte de o mulţime de personalităţi ale judeţului cum ar fi soprana [Florica Cristoforeanu,](http://www.compendium.ro/pers_detalii.php?id_pers=2912&prenume_pers=Florica&nume_pers=CRISTOFOREANU) poeţii Vasile Cârlova şi Vasile Voiculescu, dar nu în ultimul rând preotul Mihai Milea. Fiecare dintre aceştia a reprezentat, şi incă reprezinta un motiv de mândrie pentru locuitorii Buzăului.

**Preotul Milea** provine dintr-o familie cu 12 copii, o familie care s-a confruntat cu multe greutăţi. Încă din copilărie, preotul şi-a propus să ajute oamenii nevoiaşi, oferindu-le un adăpost, mâncare şi o şansă la viaţă. În cadrul acestui proiect, în urmă cu mai bine de 15 ani, a demarat o cantină socială pentru copiii străzii din Buzău. Acesta merge zilnic la Câmpeni, unde îl aşteaptă 30 de vârstnici, care nu mai au puterea să se descurce singuri. Din aceste motive Preotul Milea a fost desemnat ,,Omul anului 2010”.

Cum aş putea nu fiu mândră de judeţul in care m-am născut, când găsesc atâtea lucruri interesante, de care alţii nu au parte? Cu acest gând m-am plimbat cu părinţii printr-o mare parte a judeţului Buzău. Când am ajuns acasă, am început să le povestesc tuturor colegilor despre multe locuri pecare le-am vizitat, şi care, cel puţin pe mine m-au făcut mândră că sunt una dintre fiicele Buzăului.